ভিআইপি রোড জুড়ে বিশ্ববাংলার যতগুলি লোগো ছিল সবকটিই এখন মুখ ঢেকেছে আলকাতরায়। আর আলকাতরা মাখানোর অভিযোগ উঠেছে বিজেপির বিরুদ্ধে। মূলত, কেষ্টপুর-বাগুইআটি এলাকায় এই কালি লেপনের কাজটি ঘটেছে বলে জানা যাচ্ছে।
 নিজস্ব প্রতিবেদন: বিশ্ববাংলার লোগোতে কালি লাগানোর অভিযোগে গ্রেফতার হলেন বিজেপির উত্তর ২৪ পরগনা যুব সভাপতি মণিকাঞ্চন পাল। লেকটাউন থানার পুলিস গ্রেফতার করেছে তাঁকে। ভিআইপি রোড জুড়ে বিশ্ববাংলার যতগুলি লোগো ছিল সবকটিই এখন মুখ ঢেকেছে আলকাতরায়। আর আলকাতরা মাখানোর অভিযোগ উঠেছে বিজেপির বিরুদ্ধে। মূলত, কেষ্টপুর-বাগুইআটি এলাকায় এই কালি লেপনের কাজটি ঘটেছে বলে জানা যাচ্ছে। প্রসঙ্গত, ১০ নভেম্বর রানি রাসমণি রোডে বিজেপির সভা থেকে বিশ্ববাংলার মালিকানা নিয়ে প্রশ্ন তুলে ছিলেন মুকুল রায়। আর তারপর থেকেই বিজেপির ছাত্র-যুব সংগঠন এই ইস্যুতে প্রতিবাদ শুরু করে। সাইন্সসিটির মোড়ে সরকারি জমিতে বিশ্ববাংলার লোগো রাখার বিরুদ্ধেও প্রতিবাদে সোচ্চার হয় গেরুয়া বাহিনী। আর এর মধ্যেই ভিআইপি রোডে কালি লেপনের ঘটনা সামনে এল।